கேள்வி: கத்தூரி மான் - சிறப்பியல்புகள் என்பது என்ன?
பதில்: படிமம்:Porte_musc_global.jpg கத்தூரி மான் சிறிய மானை ஒத்திருக்கிறது. இவற்றின் முன் கால்களை விட oஒர் உறுதியான கட்டமைப்பு, நீளத்தினைப் பின் கால்கள் கொண்டுள்ளன. இவை 80 முதல் 100 செமீ (31 முதல் 39 அங்குல நீளம்), 50 முதல் 70 செமீ (20 முதல் 28 அங்குல உயரம்), 7 முதல் 17 கிலோ (15 முதல் 37 பவுண்டு) வரை எடையுள்ளதாக இருக்கும். கத்தூரி மான்களின் கால்கள் கரடுமுரடான நிலப்பரப்பில் ஏறுவதற்கு ஏற்றவாறு உள்ளன. நீர் மான், போன்று இவற்றுக்குக் கொம்புகள் இல்லை. ஆனால் ஆண்களுக்கு மேல் தாடையில் பெரிய கோரைப்பல் உள்ளது. இவை சேபர் போன்ற தந்தங்களை உருவாக்குகின்றன. பல்லின் வகையடுக்கு உண்மையான மான் போன்றது கத்தூரி சுரப்பி வயது வந்த ஆண்களில் மட்டுமே காணப்படுகிறது. இது பிறப்புறுப்புகளுக்கும் தொப்புளுக்கும் இடையில் அமைந்துள்ள ஒரு பையில் அமைந்துள்ளது. மேலும் இதன் சுரப்புகள் பெரும்பாலும் துணைகளை ஈர்க்க பயன்படுத்தப்படுகின்றன. கத்தூரி மான்கள் தாவர உண்ணிகள். இவை பொதுவாக மனித வசிப்பிடத்திலிருந்து வெகு தொலைவில் உள்ள மலைப்பாங்கான, காடுகள் நிறைந்த சூழலில் வாழ்கின்றன. உண்மையான மானைப் போலவே, இவை முக்கியமாக இலை, பூ, புற்களையும், சில பாசிகள், பூஞ்சைப்பாசிகளையும் சாப்பிடுகின்றன. இவை தனிமையான விலங்குகள். நன்கு வரையறுக்கப்பட்ட பகுதிகளில் வாழ்கின்றன. இவை இவற்றின் வால் சுரப்பிகளால் வாசனை குறியிடுகின்றன. கத்தூரி மான்கள் பொதுவாகக் கூச்சச் சுபாவம் கொண்டவை. இவை இரவாடுதல் வகையின. ஆண்கள் தங்கள் பகுதிகளை விட்டு வெளியேறும் பருவத்தில் தங்கள் தந்தங்களை ஆயுதங்களாகப் பயன்படுத்தி துணைகளுக்காகப் போட்டியிடுகின்றன. தங்கள் பகுதியைக் குறிக்க, கத்தூரி மான்கள் சிறு நீரைப் பயன்படுத்துகின்றன. கத்தூரி மானின் இருப்பு, எண்ணிக்கை, காடுகளில் விருப்பமான வாழிடங்களை அடையாளம் காண இந்த அடையாளங்களைப் பயன்படுத்தலாம். பெண் கத்தூரி மான் சுமார் 150-180 நாட்களுக்குப் பிறகு ஒரு கன்றினைப் பெற்றெடுக்கிறது. புதிதாகப் பிறந்த இளம் கன்று தங்கள் வாழ்க்கையின் முதல் மாதத்தில் மிகவும் சிறியதாகவும், அடிப்படையில் அசையாமலும் இருக்கும், இது வேட்டையாடுபவர்களிடமிருந்து மறைந்து இருக்க உதவும் ஓர் அம்சமாகும். வாசனைத் திரவியங்களில் பயன்படுத்தப்படும் வாசனை சுரப்பிகளுக்காகக் கத்தூரி மான்கள் வேட்டையாடப்படுகின்றன. கறுப்புச் சந்தையில் சுரப்பிகள் ஒரு கிலோவுக்கு 45,000 டாலர் வரை விற்கப்படுகின்றன. பண்டைய அரச குடும்பத்தினர் மான் கத்தூரி பயன்படுத்தியதாகவும் இது பாலுணர்வினைத் தூண்டும் என்றும் வதந்தி பரவியுள்ளது.
கேள்வி: கத்தூரி மான் - மக்கள் தொகை பற்றி விளக்கவும்.
பதில்: கத்தூரி மான்களின் உலகளாவிய எண்ணிக்கை தற்போது 400,000 முதல் 800,000 வரை உள்ளது. இருப்பினும் சரியான எண்ணிக்கை தீர்மானிக்கப்படவில்லை. இவை பரவலாகக் காணப்படுகின்றன. இருப்பினும் சீனா, உருசியா, மங்கோலியாவில் இவற்றின் மக்கள் தொகை அடர்த்தியாகவும் அதிகரித்தும் வருகிறது. கத்தூரி மான்கள் பொதுவாகச் சீனாவில் காணப்படுகின்றன. இவை 17 மாகாணங்களில் பரவியுள்ளன. இந்த மக்கள் தொகை முக்கியமாகத் தெற்கு ஆசியா, தென்கிழக்கு ஆசியா, கிழக்கு ஆசியாவில் இமயமலையைச் சுற்றிக் காணப்படுகின்றன. இவை உருசியாவில் ஒரு சில இடங்களிலும் காணப்படுகின்றன. 2003ஆம் ஆண்டு நிலவரப்படி, இவற்றின் ஒட்டுமொத்த மக்கள் தொகை குறைந்து வருவதால் இவை பாதுகாக்கப்பட்ட இனமாக மாறியது. கத்தூரி மான் பல துணையினங்களைக் கொண்டுள்ளது. இவை ஒட்டுமொத்தமாக மாறுபட்ட எண்ணிக்கையில் வாழ்கின்றன. மேலும் அனைத்துத் துணையினங்களும் அச்சுறுத்தலுக்கு உள்ளாகியுள்ளன. கடந்த இருபது ஆண்டுகளில், குறிப்பாகச் சீனாவில், இந்த விலங்குகளின் கொல்லைப்படுத்தப்பட்ட இடங்களில் இனப்பெருக்கம் காரணமாக இவற்றின் எண்ணிக்கையினைச் சற்று மீட்க முடிந்தது. இந்த இனங்களைப் பாதுகாப்பதற்காக அமைக்கப்பட்டுள்ள நெறிமுறைகள், விதிகள் காரணமாகக் கத்தூரி மான்களின் எண்ணிக்கை மீண்டு வருகிறது.
கேள்வி: கத்தூரி மான் - பரிணாமம் பற்றி விளக்கவும்.
பதில்: படிமம்:Zwerghirsch-Micromeryx-Skelett.jpg 25 மில்லியன் ஆண்டுகளுக்கும் மேலாக ஒலிகோசீன் காலத்தின் பிற்பகுதி வரை புதைபடிவப் பதிவுகளைக் கொண்ட ஒரு குடும்பமான நானமா எஞ்சியிருக்கும் உறுப்பினர்களாகக் கத்தூரி மான்கள் மட்டுமே உள்ளன. மயோசீன் காலத்தின் பிற்பகுதி வரை ஐரோவாசியா வட அமெரிக்கா முழுவதும் இந்த இனக்குழு ஏராளமாக இருந்தது. ஆனால் பின்னர் இவற்றின் எண்ணிக்கை கணிசமான சரிவுக்கு உட்பட்டது. எவ்விதப் பிளியோசீன் புதைபடிவப் பதிவுகளும் இல்லை. பிளைசுடோசீனுக்குப் பிறகு மோசுகசு பேரினம் மட்டுமே எஞ்சியுள்ளது. இப்பேரினத்தின் மிகப் பழமையான பதிவுகள் சீனாவின் லுபெங்பில் மயோசீன் பிந்தைய (டுரோலியன்) காலத்திலிருந்து அறியப்படுகின்றன.